## **Vegleiðing til einstaklingslæriætlan**

### Skjalið ”Einstaklingslæriætlan” er samansett soleiðis:

1. **Forsíða**: Skúli, navn hjá næmingi og kontaktlærara umframt dagfesting.
2. **Lærifortreytir**. Útsagnir í samband við fjøltáttaða læring og menning hjá næminginum, deilt upp í ”Fleiri mátar at læra uppá”, ”Hug til at læra” og ”At læra saman við øðrum”. Set kross í tann teigin, sum passar best til, hvussu næmingurin ynskir at arbeiða og læra í skúlanum. Verður fylt út av kontaktlæraranum saman við viðkomandi næmingi.
3. **Virkisætlan.** Toymi ger eina virkisætlan fyri viðkomandi næming. Verður fylt út av viðkomandi kontaktlærara. Tal av fráverudøgum er samla tal fyri viðkomandi skúlaskeið.
   1. Ábendingar fyri framgongd, dømir:
      1. Rættar feilir sjálvboðin
      2. Fallandi tal av ábótum ella rættleiðingum
      3. Økt krøv til neyvleika, bæði hjá sær sjálvum og øðrum
      4. Viljin økist fyri at verja sínar egnu útsagnir, grundað á objektiv ella logisk prógv, og krevur tað sama av øðrum
      5. Arbeiðir meira miðvíst
      6. Brúkar sjálvboðin orðatilfeingi og hugtøk, sum næmingurin hevur ognað sær
      7. Brúkar sjálvboðin tiltøk, ætlanir og grundreglur
      8. Lesur sjálvboðin keldur við upplýsingum og tilvísingum
      9. Lesur sjálvboðin leiðbeiningar
      10. Setur seg skjótt á sítt pláss
      11. Hevur sjálvboðin eftirlit við sínum egna arbeiði og atferð
      12. Økta ábyrgdarkenslu av amboðum og útgerð
      13. Økta ábyrgdarkenslu av at skaffa sær tilfar, tá ein ikki er í skúla
4. **Mál fyri kjarna- og ískoytisøkini**. Læri- og menningarmál fyri komandi skúlaskeið deild upp eftir kjarnaøki: Ávirkan á egin lívskor, Innihaldsríkt lív og Virkisført lív, og Ískoytisøki. Setast kunnu krossar út fyri hvørji læri- og menningarmál, toymi hevur avgjørt, dentur verður lagdur á fyri viðkomandi næming komandi skúlaskeið. Verður fylt út av kontaktlærara.
5. **Ávegis mál fyri økini undir kjarna- og ískoytisøki á síðu 3**. Bert tey skjøl, sum krossar eru settir við á síðu 3, vera við í einstaklingslæriætlanini hjá viðkomandi næmingi. Læringsskeiðini vera samskipaði av toyminum. Skjølini vera fylt út av kontaktlærara, saman við toyminum. Setast kunnu krossar ella dagfestingar í, um næmingurin ikki er byrjaður, er byrjaður, er væl á veg ella verður ikki eftirmett í løtuni. Harafturat kann krossur ella dagfesting setast við, um læriskeiðið er vorðin ein partur av eini skipaðari eftirmetingargongd. Pláss er til viðmerkingar frá starvsfólkunum og uppskot til læri- og menningarmál til komandi skúlaskeið. Pláss er til viðmerkingar frá næminginum og ynskir til komandi skúlaskeið.
6. **Eftirmetingargongd**. Skjal til eftirmetingargongdir. Setast kunnu krossar ella dagfestingar í viðkomandi teigar. Verður fylt út av kontaktlærara.